**NÁRODNÁ RADA SLOVENSKEJ REPUBLIKY**

V. volebné obdobie

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**441**

**VLÁDNY NÁVRH**

**Zákon**

z ..................... 2011,

**ktorým sa mení a dopĺňa zákon č. 384/1997 Z. z. o divadelnej činnosti v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 384/1997 Z. z. o divadelnej činnosti v znení zákona č. 416/2001 Z. z. a zákona č. 288/2009 Z. z. sa mení a dopĺňa takto:

V § 3 ods. 1 písm. e) sa slová „podľa odsekov 3 a 4“ nahrádzajú slovami „podľa odsekov 4 a 5“.

V § 3 sa odsek 1 dopĺňa písmenom g), ktoré znie:

„g) rozhoduje o nároku na osobitný príspevok podľa § 11a.“.

V § 3 sa za odsek 1 vkladá nový odsek 2, ktorý znie:

„(2) Štátnu správu na úseku divadelnej činnosti podľa ods. 1 písm. c) až e) a g) vykonáva vo vzťahu k Tanečnému divadlu Ifjú Szivek Úrad vlády Slovenskej republiky (ďalej len „úrad vlády“), v mene ktorého túto pôsobnosť vykonáva podpredseda vlády, ktorý neriadi ministerstvo.“.

Doterajšie odseky 2 až 5 sa označujú ako odseky 3 až 6.

Poznámky pod čiarou k odkazom 5, 8 a 9 znejú:

„5) § 21 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.“.

8) § 11 až 23 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov.

9) § 39 zákona č. 618/2003 Z. z. o autorskom práve a právach súvisiacich s autorským právom (autorský zákon) v znení neskorších predpisov.“.

V § 10 ods. 2 sa slová „osobitný predpis10)“ nahrádzajú slovami „Zákonník práce“.

 Poznámka pod čiarou k odkazu 10 sa vypúšťa.

V § 11 sa slová „osobitný predpis11)“ nahrádzajú slovami „Zákonník práce alebo osobitný predpis11)“.

Poznámka pod čiarou k odkazu 11 znie:

„11) Zákon č. 553/2003 Z. z. o odmeňovaní niektorých zamestnancov pri výkone práce vo

 verejnom záujme a o zmene a doplnení niektorých zákonov v znení neskorších  predpisov.“

V § 11a ods. 1 sa slovo „zamestnania“ nahrádza slovami „výkonu divadelnej činnosti“ a slová

„Maďarskom umeleckom súbore- Ifjú Szivek“ sa nahrádzajú slovami „Tanečnom divadle Ifjú Szivek“.

V § 11a ods. 2 sa za slovo „ministerstvu“ vkladajú slová „alebo úradu vlády“ a slovo

 „zamestnania“ sa nahrádza slovami „výkonu divadelnej činnosti“.

V § 11a odsek 4 znie:

„(4) Osobitný príspevok vypláca ministerstvo a pre osoby podľa odseku 1, ktoré ku dňu skončenia výkonu divadelnej činnosti pôsobili v Tanečnom divadle Ifjú Szivek úrad vlády raz mesačne pozadu.“.

V § 11a ods. 5 sa za slovo „ministerstvo“ vkladajú slová „alebo úrad vlády“.

Za § 11a sa vkladá § 11b, ktorý znie:

„§ 11b

 Na konanie o osobitnom príspevku podľa § 11a sa vzťahuje všeobecný predpis o správnom konaní 12).“

 Poznámka pod čiarou k odkazu 12 znie:

„12) Zákon č. 71/1967 Zb. o správnom konaní (správny poriadok) v znení neskorších predpisov.“.

**Čl. II**

Tento zákon nadobúda účinnosť 1. decembra 2011.